CELEX: 62007TN0227
Language: bg
Date: 2007-06-28 00:00:00
Title: Дело T-227/07: Иск, предявен на 28 юни 2007 г. — Испания/Комисия

8.9.2007   
            
            
               BG
            
            
               Официален вестник на Европейския съюз
            
            
               C 211/37
            
         Иск, предявен на 28 юни 2007 г. — Испания/Комисия
   (Дело T-227/07)
   (2007/C 211/72)
   Език на производството: испански
   Страни
   
      Ищец: Кралство Испания (представител: г-н M. Muñoz Pérez)
   
      Ответник: Комисия на Европейските общности
   Искания на ищеца
   
               —
            
            
               да се отмени Решение на Комисията от 18 април 2007 г. относно изключването от финансиране на Общността на някои разходи, направени от държавите-членки в рамките на Европейския фонд за ориентиране и гарантиране на земеделието (ФЕОГА), секция „Гарантиране“, в частта, която е предмет на настоящия иск, и
            
         
               —
            
            
               да се осъди Комисията да заплати разноските.
            
         Правни основания и основни доводи
   Кралство Испания оспорва атакуваното Решение, доколкото то предвижда финансова корекция на плащанията, извършени в рамките на помощта за производството на преработени продукти от домати за финансовите години 2003 и 2004, на обща стойност 409 031 646 EUR.
   В подкрепа на своите искания ищецът се позовава на:
   
               —
            
            
               нарушение на членове 2 и 3 от Регламент № 729/70 (1) и на член 2 от Регламент № 1258/1999 (2), тъй като не са налице изтъкваните от Комисията нередности, във връзка по-специално с проверките на суровините в предавателните пунктове, които нередности се изразяват в обстоятелството, че инспекторите в автономната област Екстремадура не са извършвали проверки през нощта, в несъхраняване на доказателствата за претегляне, както и в масово подписване на документите за доставка,
            
         
               —
            
            
               при условията на евентуалност, на нарушение на принципа за пропорционалност, тъй като Комисията е решила да наложи финансова корекция за цялото количество доставени домати, макар че съществената нередност, основание за корекцията, се отнася само до предадените през нощта домати, поради което е необходимо корекцията да се ограничи само до тези количества.
            
         
      (1)  Регламент (ЕИО) № 729/70 на Съвета от 21 април 1970 г. за финансиране на общата селскостопанска политика (OВ L, стр. 218).
   
      (2)  Регламент № 1258/1999 (ЕО) на Съвета от 17 май 1999 г. относно финансирането на Общата селскостопанска политика (ОВ L, 160, стp. 103).